ร้านอาหารปักกิ่งที่ตอนนี้มีอยู่ทั่วบ้านทั่วเมือง ชื่อจีนคือ เหล่า ซาน ตง เป็นร้านประจำของที่บ้านมาตั้งแต่สมัยยังมีร้านเดียวอยู่ข้างตึกมโนรม ตอนนี้สาขาที่ทานประจำคือสาขานี้ครับ ในซอยสุขุมวิท 26 สาเหตุที่ทานประจำก็เพราะว่าสาขานี้ใหญ่ มีห้องส่วนตัว สะอาด และมีที่จอดรถสะดวก 

อาหารเค้ามาตรฐานดีมาก อาหารจีนหลากหลาย มีทั้งพวกเครื่องเคียงอย่างเต้าหู้ชนิดต่างๆ ไผ่ไต้ (สาหร่ายทะเล) หรือยำแตงกวา ไปจนถึงพวกเกี๊ยว-เสี่ยวหลงเปาก็อร่อย พวกหมี่ก็ใช้ได้จะเป็นหมี่จีนเส้นนวดเองแบบเหนียวๆ (ลาเมี่ยน) ให้ความรู้สึกสนุกเคี้ยวและเด้งดึ๋งๆในปาก อร่อยครับ เรียกได้ว่าไปทานที่นี่ทีไรจะเผลอกินไปเยอะมาก อาหารผัดทั่วไปก็อร่อย เอาเป็นว่าแนะนำเมนูดังนี้ไปก่อน

- แพะทอด อันนี้หากินยากครับ ถ้าใครกินแพะแนะนำเลย เป็นซี่่โครงแพะทอดมาให้หยิบกิน เนื้อแพะจะนุ่มคล้ายเนื้อวัว จิ้มกับผงเครื่องเทศก็เข้ากันดี
- มะเขือไส้หมูสับทอด เป็นมะเขือยัดไส้หมูสับชุบแป้งทอด กรอบนอกนุ่มใน กินร้อนๆอร่อย
- หมี่ผัดเห็ดหอม ให้สั่งมาลองความดึ๋งดั๋งของเส้นหมี่ ซร้วบบบ
- ของหวานทีเด็ดมีสองอย่างคือ มันทอดน้ำตาล จะเสิร์ฟมาเป็นมันเคลือบน้ำตาลร้อนๆ เวลาทานให้จุ่มลงถ้วยน้ำแข็งที่เค้าให้มา น้ำตาลจะแข็งตัวเป็นเหมือนเคลือบน้ำตาล แปลกและเท่ดีครับ
- เผือกทอดคลุกงา ตามรูปเลย เหมือนปอเปี้ยะไส้เผือก หัวท้ายมีงาขาว

ไปกินหลายๆคนสนุกกว่าครับ ร้านนี้